Pētõr Kīnkamäg

Pėteris Kynkamegas (,  arba Pēteris Kāpbergs, 1902 m. sausio 30 d. – 1972 m. vasario 17 d.) – lyvių poetas, žvejys, Ulio Kynkamego sūnus.

 Biografija 
Gimė Mikeltuornio kaimo Buntikų sodyboje, ten nugyveno beveik visą savo gyvenimą. Mokyklos nelankė. Vertėsi žvejyba. Jo tėvas ir brolis Janis taip pat rašė poeziją.

4-ajame dešimtmetyje P. Kynkamego eilės spausdintos mėnraštyje „Līvli”, o 1998 m. dalis jų publikuota poezijos rinkinyje „Ma akūb sīnda vizzõ, tūrska!“ („Aš pagausiu tave, menke!“). 2020 m. vasario 21 d. pažymint Tarptautinę gimtosios kalbos dieną V. Ernštreitas, Lyvių instituto direktorius, suteikė galimybę kiekvienam pasiklausyti poezijos įrašo lyvių kalba. Šiame įraše P. Kynkamegas skaito savo eilėraštį „Sindirānda“ („Gimtasis pajūris“). Eilėraštis įrašytas 1966 m., kai Estijos televizija kūrė dokumentinį filmą „Liivi rannal“ („Lyvių pakrantėje“). P. Kynkamegas kalbėjo Mikeltuornyje ir Lūžnioje vartota Kuršo lyvių vakarų patarme, ir tai yra vienas iš nedaugelio šios patarmės garso įrašų.

Pėteris Kynkamegas palaidotas Mikeltuornio kapinėse.

 Nuorodos 
 P. Kynkamegas deklamuoja eitėraštį lyvių kalba „Gimtasis pajūris“ (1:54–2:29)

 Išnašos 

Kategorija:Latvijos poetai
Kategorija:Lyvių asmenybės